**Nagycsány Község Önkormányzata Képviselő-testületének**

**12/2015.(VI.24.) önkormányzati rendelete**

**telekadóról**

Nagycsány Község Önkormányzatának Képviselő-testülete Magyarország Alaptörvényének 32. cikk (1) bekezdés a) és h) pontjaiban meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában és a helyi adókról szóló 1990. évi C. törvény – továbbiakban Htv. - 1. § (1) bekezdésében, 5. § a) pontjában, továbbá a 6. §-ban kapott felhatalmazás alapján a következőket rendeli el:

Adókötelezettség

1. §

(1) A képviselő-testület adó-megállapítási jogkörében eljárva az önkormányzat illetékességi területén határozatlan időre telekadót vezet be.

(2) Adókötelezettség terheli a magánszemélyt a Nagycsány község illetékességi területén a Htv. 17. § rendelkezései szerint.

Az adó mértéke

2. § (1) A képviselő-testület az adó alapját a Htv. 21.§ a) pontja szerint állapítja meg.

(2) Az adó évi mértéke:

b) 3.000 m2-ig megkezdett 100 m2-enként 65 Ft,

c) 3.000 m2 felett megkezdett 100 m2-enként 20 Ft,

Záró rendelkezések

3. § (1) E rendelet 2015. augusztus 1. napjával lép hatályba.

(2) Az e rendeletben nem szabályozott kérdésekben más, magasabb szintű anyagi és eljárásjogi jogszabályokban foglaltak az irányadók.

(3) E rendelet hatályba lépésével egyidejűleg hatályát veszti Nagycsány Község Önkormányzata Képviselő-testületének a telekadóról szóló 7/1991.(XII.20.) önkormányzati rendelete.

Nagycsány, 2015. június 23.

Szigeti Tamás Tóth László

polgármester jegyző

Kihirdetve:

Nagycsány, 2015. június 24. Tóth László

jegyző